
RAPORT  COMUN
asupra proiectului de Lege privind aprobarea Ordonanţei Guvernului nr.11/2017 pentru modificarea şi completarea Legii nr.165/2016 privind siguranţa operaţiunilor petroliere offshore
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic și Comisia pentru industrii şi servicii au fost sesizate spre dezbatere în fond, în procedură obișnuită, cu proiectul de Lege privind aprobarea Ordonanţei Guvernului nr.11/2017 pentru modificarea şi completarea Legii nr.165/2016 privind siguranţa operaţiunilor petroliere offshore, transmis cu adresa nr. PL-x. 508 din 04 decembrie 2017, înregistrat cu nr.4c-27/929 din 05 decembrie 2017, respectiv cu nr.4c-3/584 din 05 decembrie 2017.
Senatul, în calitate de primă Cameră sesizată, a adoptat proiectul de lege în şedinţa din 27 noiembrie 2017.
Consiliul Legislativ, cu avizul nr.653/10.08.2017, avizează favorabil proiectul de ordonanţă cu observaţii şi propuneri.
Proiectul de lege are ca obiect de reglementare modificarea şi completarea Legii nr.165/2016 privind siguranţa operaţiunilor petroliere offshore, în sensul luării unor măsuri referitoare la asigurarea finanţării Autorităţii Competente de Reglementare a Operaţiunilor Petroliere Offshore la Marea Neagră în anul 2017, la funcţionarea în cadrul acestei autorităţi a unui consiliu de administraţie, precum şi la salarizarea personalului.

În conformitate cu prevederile art.61 şi art.63 din Regulamentul Camerei Deputaţilor, republicat, cu modificările și completările ulterioare, comisiile sesizate în fond au examinat proiectul de Lege, sus menţionat, în şedinţe separate. 

Membrii Comisiei pentru industrii şi servicii au examinat proiectul de lege în şedinţa din 13 februarie 2018. La lucrările Comisiei au fost prezenți 18 deputați din totalul de 19 membri ai comisiei.  
Membrii Comisiei pentru mediu şi echilibru ecologic au examinat proiectul de Lege în şedinţa din 20 februarie 2018. Din numărul total de 16 membri ai Comisiei au participat la şedinţă 13 deputaţi.

În conformitate cu prevederile art.55 din Regulamentul Camerei Deputaţilor, republicat, cu modificările și completările ulterioare, la dezbaterea proiectului de Lege au fost prezenți, în calitate de invitați, domnul Robert Tudorache, secretar de stat în cadrul Ministerului Energiei și domnul Iulian Offenberg, președinte al Autorității Competente de Reglementare a Operațiunilor Petroliere Offshore la Marea Neagră. 
În urma examinării proiectului de Lege şi a opiniilor exprimate, membrii celor două comisii au hotărât, cu majoritate de voturi, adoptarea proiectului de Lege privind aprobarea Ordonanţei Guvernului nr.11/2017 pentru modificarea şi completarea Legii nr.165/2016 privind siguranţa operaţiunilor petroliere offshore, cu amendamente admise redate în anexa care face parte integrantă din prezentul raport.
În raport de obiectul şi conţinutul reglementării, proiectul de lege face parte din categoria legilor ordinare.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

    VICEPREŞEDINTE,                                                                   PREŞEDINTE,                    Lucian - Eduard SIMION                                                             Iulian IANCU
       SECRETAR,                                                                        SECRETAR,
    Petru FARAGO                                                              Roxana MÎNZATU
Consilier parlamentar, Andreea Negulescu                                            Șef birou, Cristina Neicu
                                                                                                        Consilier parlamentar, Ovidiu Fulga
Anexa

A M E N D A M E N T E    A D M I S E 

pentru modificarea şi completarea Legii nr. 165/2016 privind siguranţa

operaţiunilor petroliere offshore

	Nr.

crt.
	Text OG 11/2017
	Text adoptat de Senat
	Amendamente admise/autor
	Motivaţia

	0
	2
	3
	4
	5

	1. 
	
	LEGE

privind aprobarea Ordonanţei Guvernului nr.11/2017 pentru modificarea şi completarea Legii nr. 165/2016 privind siguranța operațiunilor petroliere offshore 
	Nemodificat
	

	2. 
	
	Articol unic. - Se aprobă Ordonanţa Guvernului nr.11 din 9 august 2017 pentru modificarea şi completarea Legii nr. 165/2016 privind siguranța operațiunilor petroliere offshore, adoptată în temeiul art.l pct. III poz.4 din Legea nr. 161/2017 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.666 din 11 august 2017. 
	Articol unic. - Se aprobă Ordonanţa Guvernului nr.11 din 9 august 2017 pentru modificarea şi completarea Legii nr. 165/2016 privind siguranța operațiunilor petroliere offshore, adoptată în temeiul art.l pct. III. 4 din Legea nr. 161/2017 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.666 din 11 august 2017, cu următoarele completări și modificări:

Autor: Comisia pentru industrii și servicii
	

	3. 
	ORDONANŢĂ

pentru modificarea şi completarea Legii nr. 165/2016 privind siguranţa operaţiunilor petroliere offshore
	
	Nemodificat
	

	4. 
	Articol unic, - Legea nr. 165/2016 privind siguranţa operaţiunilor petroliere offshore, publicată în Monitorul Oficial al României, Partea I, nr. 572 din 28 iulie 2016, se modifică şi se completează după cum urmează:
	
	Nemodificat
	

	5. 
	
	
	1. La articolul unic, înaintea punctului 1 se introduc două noi puncte cu următorul cuprins: 

„- La articolul 3, după alineatul (4) se introduce un nou alineat, alineatul (5) care va avea următorul cuprins:
«(5) Operatorii au obligaţia să încheie cu autoritatea competentă un acord privind siguranţa operaţiunilor petroliere şi să suporte cheltuielile convenite pentru dezvoltarea capacităţii de prevenție şi/sau de răspuns în cazul accidentelor majore, monitorizarea factorilor de mediu, know-how, expertize, legislaţie şi studii de impact, transfer de tehnologie şi perfecţionare profesională, necesare realizării atribuţiilor acesteia în îndeplinirea funcţiilor sale. Sumele aferente cheltuielilor convenite se vor vira de către operatori eşalonat într-un cont distinct deschis de autoritatea competentă cu această destinaţie şi vor fi evidenţiate ca atare.» 

Autor: Comisia pentru industrii și servicii
	

	6. 
	1. La articolul 8, alineatele (7) şi (8) se modifică şi vor avea următorul cuprins:

„(7) În 2017 finanţarea autorităţii competente se va realiza cu încadrarea în bugetul aprobat al Secretariatului General al Guvernului prin Legea bugetului de stat pe anul 2017 nr. 6/2017 şi în numărul total de posturi aferent ordonatorului principal de credite şi instituţiilor publice finanţate prin bugetul acestuia.

(8) Pentru ducerea la îndeplinire a prevederilor alin. (5) şi (6), Secretariatul General al Guvernului este abilitat să introducă modificări în bugetul pe anul 2017 cu încadrarea în cheltuielile aprobate.”
	
	- La articolul 8, alineatul (5) se modifică și va avea următorul cuprins:
«(5) Autoritatea competentă este instituţie publică finanţată din venituri proprii şi subvenţii acordate de la bugetul de stat prin bugetul Secretariatului General al Guvernului. Din veniturile proprii realizate se vor asigura cheltuieli curente și de capital, constituirea de fonduri pentru acordarea de stimulente şi sporuri, precum şi cheltuieli pentru achiziţia de bunuri şi servicii care se efectuează pentru realizarea activității autorităţii competente în îndeplinirea funcţiilor sale.»
Autor: Comisia pentru industrii și servicii

Nemodificat 

	

	7. 
	2. La articolul 8, după alineatul (13) se introduc nouă alineate noi, alin. (131 – 139), cu următorul cuprins:

„(131) În cadrul autorităţii competente funcţionează un consiliu de administraţie, format din 5 membri, numiţi pentru un mandat de 5 ani, după cum urmează:

a) preşedintele autorităţii competente;

b) doi reprezentanţi ai Secretariatului General al Guvernului;

c) un reprezentant al Ministerului Energiei;

d) un reprezentant al Ministerului Finanţelor Publice.

(132) Consiliul de administraţie este condus de preşedintele autorităţii competente.

(133) Membrii consiliului de administraţie sunt cetăţeni români cu domiciliul în România, cu o bună reputaţie, având studii superioare tehnice, economice sau juridice, cu o vechime de minim 10 ani în funcţii de conducere în instituţiile publice ori în companii din domeniul petrolului, energiei electrice sau al gazelor naturale.

(134) Membrii consiliului de administraţie prevăzuţi la alin. (131) lit. b) – d) beneficiază de o indemnizaţie lunară reprezentând 10% din indemnizaţia preşedintelui autorităţii competente. Indemnizaţia se acordă în lunile în care Consiliul de administraţie desfăşoară cel puţin o şedinţă.

(135) Membrii consiliului de administraţie sunt desemnaţi prin ordin, de către conducătorii autorităţilor publice prevăzute la alin. (131) lit. b) - d).

(136) Mandatul de membru al consiliului de administraţie încetează în următoarele situaţii:

a) la expirarea termenului pentru care a fost numit;

b) prin demisie;

c) la apariţia unei stări de incompatibilitate sau dacă împotriva acestuia a fost pronunţată o condamnare penală cu pedeapsă privativă de libertate, rămasă definitivă;

d) prin revocare de către autoritatea care l-a desemnat;

prin deces.

(137) Consiliul de Administraţie are următoarele atribuţii:

a) avizează proiectul bugetului de venituri şi cheltuieli;

b) aprobă, la propunerea preşedintelui, tarifele pentru lucrările şi serviciile efectuate de autoritatea competentă în favoarea titularilor de acord petrolier, operatorilor şi proprietarilor;

c) aprobă strategia de dezvoltare instituţională a autorităţii competente, programele de activitate şi programele de cooperare;

d) aprobă planurile anuale în vederea supravegherii eficiente, în conformitate cu cerinţele prevăzute la art. 20 alin. (3);

e) aprobă raportul de activitate al autorităţii competente, care urmează a fi transmis Guvernului.

(138) Salarizarea personalului autorităţii competente se face la nivelul maxim al drepturilor salariale prevăzut pentru funcţiile publice din cadrul aparatului de lucru al Guvernului, majorat cu până la 50%.

(139) Asimilarea funcţiilor specifice ale personalului autorităţii competente cu funcţiile publice din cadrul aparatului de lucru al Guvernului se face prin ordin al ordonatorului principal de credite, avizat în condiţiile legii.”
	
	Nemodificat
2. La articolul unic, după punctul 2 se introduc două noi puncte, punctele 3 și 4, cu următorul cuprins:

„3. La articolul 8, după alineatul (139) se introduce un nou alineat, alineatul (1310), cu următorul cuprins:
«(1310) Salariul personalului majorat în condiţiile alin. (138) nu poate depăşi salariul preşedintelui autorității competente. »
Autor: Comisia pentru industrii și servicii
	

	8. 
	
	
	4. La anexa nr. 3, punctul I.6 se modifică şi va avea următorul cuprins:
«6. Rambursarea către autoritatea competentă de către operatori sau proprietari a costului îndeplinirii atribuţiilor acesteia în temeiul prezentei legi; » 
Autor: Comisia pentru industrii și servicii

